ZAPISNIK

s 2. sjednice Upravnog vijeća Dvora Trakošćan održane dana 10.12.2024. u Upravi Dvora Trakošćan s početkom u 10,15 sati.

Prisutni: dr.sc. Vesna Pascuttini Juraga, predsjednica

Andreja Srednoselec, zamjenica predsjednice

dr.sc. Iris Biškupić Bašić, članica

Jurica Sabol, član

Ivan Mravlinčić, član

dr.sc. Goranka Horjan, ravnateljica

Tanja Ferčec, voditeljica računovodstva

Ines Sekol, tajnica ustanove

Sjednicu je otvorila predsjednica Upravnog vijeća dr.sc. Vesna Pascuttini Juraga i predložila sljedeći

D N E V N I R E D

|  |  |
| --- | --- |
| 1. | Usvajanje dnevnog reda |
| 2. | Usvajanje Zapisnika s 1. (konstituirajuće) sjednice Upravnog vijeća od 16.09.2024. godine |
| 3. | Usvajanje Zapisnika s elektronskog očitovanja Upravnog vijeća od 07. i 08.11.2024. godine |
| 4. | Potvrđivanje Odluke o usvajanju Prijedloga Financijskog plana Dvora Trakošćan za 2025. - 2027. godinu |
| 5. | Potvrđivanje Odluke o usvajanju I. izmjena Plana programskih aktivnosti Dvora Trakošćan za 2025. godinu |
| 6. | Potvrđivanje Odluke o usvajanju I. izmjena i dopuna Financijskog plana Dvora Trakošćan za 2024. godinu |
| 7. | Potvrđivanje Odluke o usvajanju VI. izmjena i dopuna Plana nabave Dvora Trakošćan za 2024. godinu |
| 8. | Donošenje Odluke o usvajanju II. izmjena i dopuna Financijskog plana Dvora Trakošćan za 2024. godinu |
| 9. | Donošenje Odluke o usvajanju VII. izmjena i dopuna Plana nabave Dvora Trakošćan za 2024. godinu |
| 10. | Donošenje Odluke o usvajanju Plana nabave Dvora Trakošćan za 2025. godinu |
| 11. | Donošenje Odluke o ispravku rezultata poslovanja iz 2023. godine |
| 12. | Informacija o radovima na energetskoj obnovi pomoćne zgrade te sanaciji i građevinskim zahvatima na stazama, klizištima i odvodnji |
| 13. | Donošenje Odluke o usvajanju Prijedloga Pravilnika o radu muzeja „Dvor Trakošćan“ |
| 14. | Davanje suglasnosti na Prijedlog Pravilnika o izdavanju putnih naloga za službena putovanja i korištenju službenih i privatnih vozila u službene svrhe |
| 15. | Potvrđivanje Odluke o isplati dodatka za uspješnost u radu ravnateljici |
| 16. | Zamolba za oslobađanje od plaćanja zakupnine za zakup servisne građevine |
| 17. | Ostala pitanja |

Ad 1.) Usvajanje dnevnog reda

Predsjednica je zamolila članove da glasaju o usvajanju predloženog dnevnoga reda 2. sjednice.

Zaključak: Upravno vijeće je jednoglasno usvojilo dnevni red.

Ad 2.) Usvajanje Zapisnika s 1. (konstituirajuće) sjednice Upravnog vijeća od

16.09.2024. godine

Predsjednica je zamolila članove Upravnog vijeća da na temelju uvida u Zapisnik s 1. (konstituirajuće) sjednice glasaju o usvajanju navedenog zapisnika.

Zaključak: Upravno vijeće je jednoglasno usvojilo Zapisnik s 1. (konstituirajuće)

sjednice Upravnog vijeća od 16.09.2024. godine.

Ad 3.) Usvajanje Zapisnika s elektronskog očitovanja Upravnog vijeća od 07. i

08.11.2024. godine

Predsjednica je zamolila članove Upravnog vijeća da na temelju uvida u Zapisnik s elektronskog očitovanja koje se održalo 07. i 08.11.2024. godine glasaju o usvajanju navedenog zapisnika.

Zaključak: Upravno vijeće je jednoglasno usvojilo Zapisnik s elektronskog očitovanja

od 07. i 08.11.2024. godine.

Ad 4.) Potvrđivanje Odluke o usvajanju Prijedloga Financijskog plana Dvora Trakošćan

za 2025. - 2027. godinu

Konstatirano je da je Upravno vijeće elektronskim očitovanjem donijelo Odluku o usvajanju Prijedloga Financijskog plana Dvora Trakošćan za 2025. – 2027. godinu te je vijeće sada potvrdilo tu Odluku. Također, nakon donošenja Državnog proračuna Upravno vijeće je donijelo Odluku o usvajanju Financijskog plana Dvora Trakošćan za 2025. – 2027. godinu.

Zaključak: 1. Upravno vijeće je jednoglasno potvrdilo Odluku o usvajanju Prijedloga

Financijskog plana Dvora Trakošćan za 2025. - 2027. godinu.

2. Upravno vijeće je jednoglasno donijelo Odluku o usvajanju Financijskog

plana Dvora Trakošćan za 2025. - 2027. godinu.

Ad 5.) Potvrđivanje Odluke o usvajanju I. izmjena Plana programskih aktivnosti Dvora

Trakošćan za 2025. godinu

Konstatirano je da je Upravno vijeće elektronskim očitovanjem donijelo Odluku o usvajanju I. izmjena Plana programskih aktivnosti Dvora Trakošćan za 2025. godinu te je vijeće sada potvrdilo tu Odluku.

Zaključak: Upravno vijeće je jednoglasno potvrdilo Odluku o usvajanju I. izmjena Plana

programskih aktivnosti Dvora Trakošćan za 2025. godinu.

Ad 6.) Potvrđivanje Odluke o usvajanju I. izmjena i dopuna Financijskog plana Dvora

Trakošćan za 2024. godinu

Konstatirano je da je Upravno vijeće elektronskim očitovanjem donijelo Odluku o usvajanju I. izmjena i dopuna Financijskog plana Dvora Trakošćan za 2024. godinu te je vijeće sada potvrdilo tu Odluku.

Zaključak: Upravno vijeće je jednoglasno potvrdilo Odluku o usvajanju I. izmjena i

dopuna Financijskog plana Dvora Trakošćan za 2024. godinu.

Ad 7.) Potvrđivanje Odluke o usvajanju VI. izmjena i dopuna Plana nabave Dvora

Trakošćan za 2024. godinu

Konstatirano je da je Upravno vijeće putem elektronskim očitovanjem donijelo Odluku o usvajanju VI. izmjena i dopuna Plana nabave Dvora Trakošćan za 2024. godinu te je vijeće sada potvrdilo tu Odluku.

Zaključak: Upravno vijeće je jednoglasno potvrdilo Odluku o usvajanju VI. izmjena i

dopuna Plana nabave Dvora Trakošćan za 2024. godinu.

Ad 8.) Donošenje Odluke o usvajanju II. izmjena i dopuna Financijskog plana Dvora

Trakošćan za 2024. godinu

Voditeljica računovodstva je članovima Upravnog vijeća detaljno izložila II. izmjene i dopune Financijskog plana Dvora Trakošćan za 2024. godinu nakon čega je uslijedila kratka rasprava.

Zaključak: Upravno vijeće je jednoglasno donijelo Odluku usvajanju II. izmjena i dopuna

Financijskog plana Dvora Trakošćan za 2024. godinu.

Ad 9.) Donošenje Odluke o usvajanju VII. izmjena i dopuna Plana nabave Dvora

Trakošćan za 2024. godinu

Tajnica ustanove je članovima Upravnog vijeća detaljno izložila VII. Izmjene i dopune Plana nabave Dvora Trakošćan za 2024. godinu. U odnosu na VI. izmjene i dopune Plana nabave Dvora Trakošćan za 2024. godinu dodan je jedan predmet nabave: Radovi uređenja uredskih prostorija.

Zaključak: Upravno vijeće je jednoglasno donijelo Odluku o usvajanju VII. Izmjena i

dopuna Plana nabave Dvora Trakošćan za 2024. godinu.

Ad 10.) Donošenje Odluke o usvajanju Plana nabave Dvora Trakošćan za 2025. godinu

Ravnateljica je članovima Upravnog vijeća detaljno izložila Plan nabave Dvora Trakošćan za 2025. godinu koji je prilagođen Financijskom planu i Planu programskih aktivnosti te će se odvijati tijekom godine. Za usluge koje prelaze ovlaštenja ravnateljice, Upravno vijeće treba dati suglasnost za pokretanje postupaka nabave i sklapanje ugovora.

Zaključak: 1. Upravno vijeće je jednoglasno donijelo Odluku o usvajanju Plana nabave

Dvora Trakošćan za 2025. godinu.

2. Upravno vijeće je jednoglasno dalo suglasnost ravnateljici za pokretanje

postupaka nabave i sklapanje ugovora.

Ad 11.) Donošenje Odluke o ispravku rezultata poslovanja iz 2023. godine

Voditeljica računovodstva je obavijestila članove Upravnog vijeća da je potrebno provesti ispravak knjiženja rezultata poslovanja iskazanog u glavnoj knjizi i promijeniti izvore financiranja na kontu 9221. Nakon kraće rasprave donesena je Odluka o ispravku rezultata poslovanja iz 2023. godine sa sljedećim sadržajem:

„Članak 1.

Ovom Odlukom provodi se ispravak knjiženja rezultata poslovanja iskazan u glavnoj knjizi Dvora Trakošćan. Početno stanje na kontu 9221 – Višak prihoda - iznosi 403.057,92 €.

Članak 2.

Rezultat poslovanja iz točke I. ostaje nepromijenjen u iznosu od 403.057,92 €, ali je potrebno zbog krivog knjiženja korigirati da se stanje na kontu 9221 – višak prihoda ( izvor financiranja 43 – ostali prihodi za posebne namjene) umanji za 13.244,85 €, a istovremeno konto 9221 – višak prihoda (izvor financiranja 71 – prihod od prodaje ili zamjene nefinancijske imovine i naknade s naslova osiguranja) poveća za iznos od 13.244,85 €.

Članak 3.

Nakon izvršenog ispravka u poslovnim knjigama Dvora Trakošćan rezultat poslovanja ostaje isti i iznosi 403.057,92 €.

Članak 4.

Ova Odluka stupa na snagu na dan donošenja.“

Zaključak: Upravno vijeće je jednoglasno donijelo Odluku o ispravku rezultata

poslovanja iz 2023. godine.

Ad 12.) Informacija o radovima na energetskoj obnovi pomoćne zgrade te sanaciji i

građevinskim zahvatima na stazama, klizištima i odvodnji

Ravnateljica je obavijestila članove Upravnog vijeća da je za radove na energetskoj obnovi pomoćne zgrade zaprimljena treća privremena situacija, da su radovi trenutno stali te da slijedi obnova unutrašnjosti. Ukazala je na problem sporog rješavanja ZNS-ova i napomenula da je Fondu za zaštitu okoliša i energetsku učinkovitost upućen dopis vezan uz dvostruko financiranje kako bi se izbjegla moguća kriva tumačenja vezana uz tu problematiku.

Što se tiče sanacije i građevinskih zahvata na stazama, klizištima i odvodnji radovi se odvijaju po planu, a okončana se situacija očekuje do 15. siječnja sljedeće godine.

Zaključak: Upravno vijeće je obaviješteno o stanju projekata radova na energetskoj

obnovi pomoćne zgrade te sanaciji i građevinskim zahvatima na stazama,

klizištima i odvodnji.

Ad 13.) Donošenje Odluke o usvajanju Prijedloga Pravilnika o radu muzeja „Dvor

Trakošćan“

Ravnateljica je obavijestila članove Upravnog vijeća da je potrebno donijeti novi pravilnik o radu ustanove i uskladiti ga s važećim zakonom i propisima te da je izrađen prijedlog koji je poslan na prethodno savjetovanje sindikalnom povjereniku. Nakon kraće rasprave donesena je Odluka o usvajanju Prijedloga Pravilnika o radu muzeja „Dvor Trakošćan“ koji će se poslati na prethodnu suglasnost Ministarstvu kulture i medija.

Zaključak: Upravno vijeće je jednoglasno donijelo Odluku o usvajanju Prijedloga

Pravilnika o radu muzeja „Dvor Trakošćan“.

Ad 14.) Davanje suglasnosti na Prijedlog Pravilnika o izdavanju putnih naloga za

službena putovanja i korištenju službenih i privatnih vozila u službene svrhe

Ravnateljica je obavijestila članove Upravnog vijeća da je potrebno donijeti interni pravilnik o korištenju službenih vozila muzeja, pravima i obvezama korisnika tih vozila, namjeni i održavanju tih vozila te slučajeve korištenja privatnih vozila u službene svrhe. Izrađen je prijedlog na koji Upravno vijeće treba dati suglasnost.

Zaključak: Upravno vijeće je jednoglasno dalo suglasnost na Prijedlog Pravilnika o

izdavanju putnih naloga i korištenju službenih i privatnih vozila u službene

svrhe.

Ad 15.) Potvrđivanje Odluke o isplati dodatka za uspješnost u radu ravnateljici

Ravnateljica je obavijestila članove Upravnog vijeća da je zaposlenicima isplaćen dodatak za uspješnost u radu za razdoblje od siječnja do listopada 2024. godine s obzirom na ostvarene dobre rezultate rada i nagrade koje smo dobili od strane Varaždinske županije i ICOM-a. Odluku o isplati dodatka za uspješnost u radu ravnateljici sukladno Pravilniku o uvjetima, kriterijima i načinu korištenja vlastitih prihoda ostvarenih od obavljanja osnovne i ostale djelatnosti Dvora Trakošćan donosi Upravno vijeće. Stoga je Upravno vijeće potvrdilo Odluku sa sljedećim sadržajem:

„Ovom Odlukom utvrđuje se isplata dodatka za uspješnost u radu za razdoblje 01.01.2024. do 31.10.2024. godine, ravnateljici Dvora Trakošćan Goranki Horjan.

Visinu dodatka za uspješnost u radu ravnateljice Dvora Trakošćan sukladno članku 12. stavak 3. Pravilnika donosi Upravno vijeće Dvora Trakošćan.

Ravnateljici Dvora Trakošćan Goranki Horjan potvrđuje se isplata dodatka za uspješnost u radu u bruto I iznosu u visini 3.448,63 eura.

Ova Odluka stupa na snagu s danom njezina donošenja. „

Zaključak: Upravno vijeće je jednoglasno potvrdilo Odluku o isplati dodatka za

uspješnost u radu ravnateljici.

Ad 16.) Zamolba za oslobađanje od plaćanja zakupnine za zakup servisne građevine

Ravnateljica je obavijestila članove Upravnog vijeća da je Zagorje International d.o.o. za informiranje koji je zakupio poslovni prostor servisne građevine uz jezero s pripadajućom terasom radi obavljanja ugostiteljske djelatnosti uputio zamolbu za oslobađanje od obveze plaćanja zakupnine do početka sljedeće sezone, odnosno do travnja 2025. godine. Nakon kraće rasprave zaključeno je da se zbog objektivnih otežanih okolnosti poslovanja (radovi na jezeru, prolazak kamiona, buka) zakupnika oslobodi plaćanja zakupnine tijekom 5 mjeseci.

Zaključak: Upravno vijeće je jednoglasno zaključilo da se zakupnika Zagorje

International d.o.o. zbog otežanih okolnosti poslovanja oslobodi plaćanja

zakupnine za poslovni prostor servisne građevine uz jezero tijekom 5

mjeseci.

Ad 17.) Ostala pitanja

Pod točkom Ostala pitanja ravnateljica je obavijestila članove Upravnog vijeća da je zaprimljen upit vezano uz mogućnost najma prostorije u objektu recepcije za prodaju suvenira nakon čega je uslijedila kratka rasprava.

Zaključak: Upravno vijeće je jednoglasno zaključilo da je najbolje rješenje

zainteresiranima ponuditi mogućnost zakupa kioska na Trgu tradicijskih

obrta.

Sjednica je završila s radom u 11.40 sati.

Klasa: 007-01/25-01/1

Urbroj: 2186-13-2-02-25-1

U Trakošćanu, 15.01.2025.

Zapisničar: Predsjednica Upravnog vijeća:

Andreja Srednoselec dr.sc. Vesna Pascuttini Juraga

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_